Thread:User talk:Inkbug/הסתרה, מגדר ומוזילה

שלום,

שוב תודה רבה על התרגומים הרבים והטובים.

כמה הערות:
 * ב־ArticleFeedback יש מונחים מבלבלים מאוד: oversight ו־hide. הם בקושי ברורים באנגלית וקשים לתרגום. כבר התלוננתי על זה הרבה פעמים למפתחים, אבל הם לא כל־כך מפנימים את הבעייתיות. בלי להיכנס יותר מדי לעומק הטכני, החלטתי בינתיים לתרגם את oversight בתור „הסתרה” ואת hide בתור „מחיקה”. אני מבין שזה מוזר, אבל זה מה יש. (אם מעניין אותך ההסבר הטכני, רק תגיד.)
 * אם אין מה לעשות עם GENDER בהודעה מסוימת, כלומר זה נכתב אותו דבר בזכר ובנקבה, אז פשוט לא צריך לכתוב את ביטוי ה־GENDER בתרגום. כך למשל בהודעה.
 * תרגומי מוזילה פיירפוקס נעשים כאן באופן ניסיוני מאוד. מדובר במוצר גדול ומורכב מאוד שעוד לא הותאם לגמרי לאתר הזה. ישנה סבירות גבוהה שמה שאתה מתרגם כאן עכשיו לא באמת יישלח למוזילה. אני מקווה שזה ישתנה בעתיד וגם מתנצל אם הייתה פה אי־הבנה כלשהי. מה שכן, אם יש לך מה לספר על זה, אני אשמח מאוד לשמוע. אם אתה רוצה לתרגם את פיירפוקס בלי ניסויים, הדף הרשמי נכון להיום הוא הדף הרשמי לתרגום מוזילה.